
ΕΛΛΗΝΙΚΗ ΔΗΜΟΚΡΑΤΙΑ






ΝΟΜΟΣ ΛΕΥΚΑΔΑΣ

 




         ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΔΗΜΟΣ ΛΕΥΚΑΔΑΣ




            
                   
ΑΠΟΣΠΑΣΜΑ                        
Από το πρακτικό της με αριθ. 9ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 99/2024
Στην Λευκάδα σήμερα  στις 15 του μηνός Μαρτίου  του έτους  2024,  ημέρα  Παρασκευή  και  ώρα  10:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010, όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ άριθ. 1328/110575/2023/23-12-2023 εγκ. Υπ. Εσωτερικών, και τις δ/ξεις του άρθρου 55 του Ν.5083/2024, ύστερα από την αριθ. πρωτ: 5283/11.3.2024 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.
         

ΠΑΡΟΝΤΕΣ                                                                 ΑΠΟΝΤΕΣ                   

	1

	Λύγδας Σπυρίδων (αναπλ.)
	6

Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Η κα Μαργέλη Μαρία,  αναπληρωματικό μέλος της Δ.Ε., αναπληρώνει το τακτικό μέλος κ. Καραγιάννη Αθανάσιο.

Ο κ. Λύγδας Σπυρίδων αναπληρωματικό μέλος της Δ.Ε., αναπληρώνει το τακτικό μέλος κ. Καλό Χαράλαμπο

Τέθηκε για συζήτηση ένα (1) θέμα Εκτός Ημερήσιας Διάταξης.

Προτάχθηκαν ομόφωνα μετά το 2ο θέμα της Η.Δ. τα θέματα 10ο  και 9ο της Η.Δ.

Ο κ. Λύγδας Σπυρίδων, αποχώρησε μετά την συζήτηση του 9ου θέματος της Η.Δ. 
ΘΕΜΑ 6ο : Απόφαση Δ.Ε. για καθορισμό των όρων διακήρυξης για την εκμίσθωση του ισογείου του κοινοτικού καταστήματος κοιν. Πηγαδησάνων για χρήση του ως  κατάστημα υγειονομικού ενδιαφέροντος.

Εισηγητής: Δρ. Ξενοφών Ν. Βεργίνης, Δήμαρχος, Πρόεδρος Δ.Ε.

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, εισηγούμενος το θέμα, έθεσε υπόψη των μελών της Επιτροπής τα εξής:
        «Με την αριθ. 32/2024 απόφαση του Δ.Σ. αποφασίστηκε η εκμίσθωση του ισογείου του κοινοτικού καταστήματος  Κ. Πηγαδησάνων για χρήση του ως κατάστημα υγειονομικού ενδιαφέροντος 
       Σύμφωνα με τις δ/ξεις του   το άρθρου  199 του Δ κ Κ καθώς και του  Π.Δ./τος 270/81, για τη εκμίσθωση   ακινήτων  από το Δήμο, απαιτείται δημοπρασία οι  όροι της  οποίας  καθορίζονται από την Δημοτική  Επιτροπή. 

Θέτω υπόψιν της Δ.Ε. σχέδιο των όρων της διακήρυξης.

«Προκηρύσσουμε δημοπρασία φανερή, πλειοδοτική και προφορική  για την εκμίσθωση του ισογείου του κοινοτικού καταστήματος Κ. Πηγαδησάνων για  χρήση του ως κατάστημα υγειονομικού ενδιαφέροντος . 
Το ακίνητο βρίσκεται στην Κοιν. Πηγαδησάνων.
       
Η Δημοπρασία θα διεξαχθεί στο Δημαρχείο Αντ.Τζεβελέκη - Διοικητήριο Λευκάδας στις     09/04/2024 ημέρα  και από ώρα 09:30 πμ έως 09:45 π.μ. για την κατάθεση των δικαιολογητικών και έναρξη της δημοπρασίας 09:45 π.μ. με λήξη την 10:00 π.μ. πμ από την αρμόδια επιτροπή.


  Η δημοπρασία μπορεί να συνεχιστεί και πέραν της οριζόμενης ώρας στην διακήρυξη, εφόσον εξακολουθούν άνευ διακοπής οι προσφορές. Για την συνέχιση της δημοπρασίας και πέραν της οριζόμενης ώρας αποφασίζει η επιτροπή, η απόφαση της οποίας καταχωρείται στα πρακτικά. Η απόφαση της επιτροπής περί αποκλεισμού ενδιαφερομένου να συμμετέχει στην δημοπρασία, επειδή δεν πληρεί τους προβλεπόμενους όρους από την διακήρυξη αναγράφεται στα πρακτικά σύμφωνα με τους παρακάτω όρους:
΄Αρθρο 1
Η εκμίσθωση ακινήτου θα αφορά  μόνο την χρησιμοποίησή του ως κατάστημα υγειονομικού ενδιαφέροντος  , η μίσθωση δε , θα αφορά το χρονικό διάστημα από την υπογραφή της σύμβασης μέχρι 31.12.2028.

 Το ετήσιο μίσθωμα  – τιμή εκκίνησης της δημοπρασίας ορίζεται στο ποσό των  800,00 € το οποίο θα καταβάλετε σε δύο  δόσεις. Η πρώτη μέχρι 31.05 εκάστου έτους και η δεύτερη μέχρι 31.10  έκαστου έτους. Ειδικά για το έτος 2024 το μίσθωμα θα ορισθεί αναλογικά από  την υπογραφή της σύμβασης μέχρι 31.12.2024 και  για τα υπόλοιπα έτη  θα είναι το σύνολο του επιτευχθέντος αποτελέσματος.  

   Ο πλειοδότης έχει την ευθύνη για τις ενέργειες που απαιτούνται να γίνουν ως προς την ίδρυση και λειτουργία καταστήματος  ,εκδίδοντας επ ονόματί του κάθε σχετική άδεια που απαιτείτε  ,όπως και τυχόν επισκευές τεχνικής φύσης . Τυχόν επεμβάσεις στο κτίριο θα πρέπει να φέρουν την έγκριση του Δήμου Λευκάδας .  

Άρθρο 2

 Δεκτοί στο διαγωνισμό είναι Φυσικά ή Νομικά πρόσωπα (ΕΠΕ, Ο.Ε κλπ). Για να γίνει κάποιος δεκτός στη δημοπρασία πρέπει να καταθέσει στην αρμόδια επιτροπή επί ποινή αποκλεισμού: 

α) ως εγγύηση γραμμάτιο σύστασης παρακαταθήκης του Τ.Π.&Δ ή εγγυητική επιστολή Τραπέζης ποσού ίσου προς το 1/10 του ελάχιστου ορίου πρώτης προσφοράς 

 β) δημοτική ενημερότητα από τον Δήμο Λευκάδας.

 γ) Υπεύθυνη δήλωση ότι έλαβε γνώση των όρων της διακήρυξης και ότι αποδέχεται αυτούς ανεπιφύλακτα.

Εάν ο συμμετέχων  είναι  νομικό  πρόσωπο, επί ποινή αποκλεισμού  πρέπει  να  υποβάλλει, επιπλέον τα παρακάτω δικαιολογητικά:

α. Προκειμένου για Α.Ε πρακτικό του Δ.Σ. της εταιρίας, στο οποίο να    αποφασίζεται η συμμετοχή στο διαγωνισμό και  να ορίζεται και εξουσιοδοτείται ο εκπρόσωπος στην διαδικασία του διαγωνισμού.

β. Προκειμένου περί άλλων Ν.Π α]Πρακτικό που θα αποφασίζεται η συμμετοχή στην δημοπρασία  που να ορίζεται ο εκπρόσωπος που θα συμμετέχει στην διαδικασία της δημοπρασίας. γ)δημοτικές ενημερότητες για όλα τα μέλη του Ν.Π.

΄Αρθρο 3
Αν κάποιος πλειοδοτεί για λογαριασμό άλλου, οφείλει να δηλώσει αυτό στην επιτροπή δημοπρασίας προ της έναρξης του διαγωνισμού και να παρουσιάσει για το σκοπό αυτό νόμιμο πληρεξούσιο έγγραφο , άλλως θεωρείται ότι μετέχει για δικό του λογαριασμό.

Όποιος συμμετέχει στην δημοπρασία θα πρέπει να συνοδεύεται από αξιόχρεο εγγυητή, ο οποίος θα υπογράψει το πρακτικό της Δημοπρασίας καθώς και την σύμβαση μίσθωσης, καθίσταται δε εξολοκλήρου υπεύθυνος με τον μισθωτή για την εκπλήρωση των όρων της σύμβασης.

 Ο εγγυητής θα πρέπει να προσκομίσει στην επιτροπή δημοπρασίας δημοτική ενημερότητα.

Άρθρο 4
Οι προσφορές των πλειοδοτών αναγράφονται στα πρακτικά κατά την σειρά εκφωνήσεως μετά του ονοματεπωνύμου του πλειοδότη. Κάθε προσφορά είναι υποχρεωτική για το πλειοδότη, η υποχρέωση δε αυτή μεταβαίνει αλληλοδιαδόχως από τον πρώτο στους ακόλουθους και επιβαρύνει οριστικά τον τελευταίο πλειοδότη. Η κάθε προφορική προσφορά,  πρέπει να είναι  κατά πενήντα (50) ΕΥΡΩ τουλάχιστο μεγαλύτερη  από την προηγούμενη.

Άρθρο 5
Ο τελευταίος πλειοδότης δεν αποκτά δικαίωμα για αποζημίωση λόγω μη έγκρισης των πρακτικών της δημοπρασίας από το αρμόδιο όργανο ή λόγω ακύρωσης των πρακτικών από την Αποκεντρωμένη Διοίκηση Πελοποννήσου Δυτικής Ελλάδας και  Ιονίου.

Άρθρο 6

Ο τελευταίος πλειοδότης υποχρεούται μέσα σε 10 ημέρες από τη κοινοποίηση σ’ αυτόν της απόφασης για την έγκριση των πρακτικών της δημοπρασίας, να προσέλθει για τη σύνταξη και υπογραφή της σχετικής άδειας χρήσης , διαφορετικά η εγγύηση που κατέθεσε καταπίπτει υπέρ του Δήμου χωρίς δικαστική παρέμβαση. Ακολούθως ενεργείται αναπλειστηριασμός σε βάρος του και θα ευθύνεται για τη μικρότερη διαφορά του αποτελέσματος της δημοπρασίας από τη προηγούμενη δημοπρασία.

Άρθρο 7

Ο Δήμος δεν ευθύνεται έναντι του μισθωτού, ούτε υποχρεούται σε επιστροφή ή μείωση του μισθώματος ή και λύση της σύμβασης άνευ αποχρώντος λόγου.

Άρθρο 8

Ο μισθωτής υποχρεούται όταν λήξει η άδεια χρήσης να παραδώσει τον χώρο στη κατάσταση που το παρέλαβε, διαφορετικά ευθύνεται σε αποζημίωση.

Άρθρο 9

Απαγορεύεται απόλυτα η σιωπηρή αναμίσθωση καθώς και υπεκμίσθωση του μισθίου από το μισθωτή. 

Άρθρο  10

        Ο τελευταίος πλειοδότης είναι υποχρεωμένος  να μεταβιβάσει στο όνομά του τους λογαριασμούς ρεύματος και νερού του μισθίου ,το αργότερο εντός δύο (02) μηνών από την υπογραφή του συμφωνητικού μίσθωσης  ,με δικές του δαπάνες.  

        Σε περίπτωση που  δεν τηρούνται οι όροι της συμβάσεως σχετικά  με τις υποχρεώσεις  του μισθωτή  και δεν συμμορφωθεί άμεσα με τις υποδείξεις των αρμόδιων υπηρεσιών του Δήμου  Λευκάδας η σύμβαση θα καταγγέλλεται και το  μίσθιο θα πρέπει να επιστραφεί  στο μισθωτή. Τυχόν οφειλόμενα μισθώματα θα βεβαιώνονται και θα αναζητούνται σύμφωνα με το οριζόμενα στην κείμενη νομοθεσία περί είσπραξης των εσόδων.  

Άρθρο 11


Η δημοπρασία επαναλαμβάνεται  οίκοθεν από τον Δήμαρχο εάν δεν παρουσιάσθηκε σε αυτήν πλειοδότης.


           Η δημοπρασία επαναλαμβάνεται  με απόφαση του Δ.Σ. όταν:


Α] Το αποτέλεσμα της δημοπρασίας δεν εγκριθεί από την Δ.Ε λόγω ασύμφορου του επιτευχθέντος αποτελέσματος η σφάλματος στην διενέργεια της δημοπρασίας.


Β] Μετά την κατακύρωση της δημοπρασίας ο τελευταίος πλειοδότης και ο εγγυητής του αρνούνται να υπογράψουν τα πρακτικά, ή την σύμβαση μίσθωσης

           Γ)  Όταν μετά την κοινοποίηση στον τελευταίο πλειοδότη της εγκριτικής επί του αποτελέσματος της δημοπρασίας αποφάσεως, δεν προσέλθει εμπρόθεσμα για την σύνταξη και υπογραφή της σύμβασης.


Στις περιπτώσεις (Β) και (Γ)  η δημοπρασία επαναλαμβάνεται σε βάρος του τελευταίου πλειοδότη και του εγγυητή του, ως ελάχιστο όριο πρώτης προσφοράς ορίζεται το κατακυρωθέν ποσό στο όνομα αυτού, το οποίο μπορεί να μειωθεί με απόφαση του Δ.Σ.


Η επαναληπτική δημοπρασία γνωστοποιείται με περίληψη διακήρυξης η οποία αναφέρεται στους όρους της πρώτης διακήρυξης και δημοσιεύεται πέντε (5) τουλάχιστο ημέρες προ της ημέρας διενέργειας της δημοπρασίας διεξάγεται δε με όσα αναφέρθηκαν παραπάνω.

Άρθρο 12

Διακήρυξη της δημοπρασίας θα δημοσιευθεί στον Πίνακα Ανακοινώσεων του Δήμου μας καθώς και στο γραφείο Κ. Πηγαδησάνων , περίληψη δε της διακήρυξης σε  (02) εβδομαδιαίες εφημερίδες του Νομού μας. Τα  δε έξοδα δημοσίευσης θα βαρύνουν τον μισθωτή που θα προκύψει από την έγκριση του αποτελέσματος θα καταβληθούν πριν την  υπογραφή της σύμβασης.

   Εισηγούμαι  προς την Δ.Ε. του Δήμου Λευκάδας την ψήφιση των προτεινόμενων όρων διακήρυξης.»  

Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις  του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18

· τις δ/ξεις των άρθρων 8, 9 & 26 του Ν. 5056/2023
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· τις δ/ξεις του άρθρου 55 του Ν.5083/2024.
ΑΠΟΦΑΣΙΖΕΙ ΟΜΟΦΩΝΑ

Τον καθορισμό των όρων διακήρυξης για την εκμίσθωση του ισογείου του κοινοτικού καταστήματος της κοιν. Πηγαδησάνων για χρήση του ως  κατάστημα υγειονομικού ενδιαφέροντος, σύμφωνα με την ανωτέρω εισήγηση.

Η απόφαση αυτή πήρε αύξοντα αριθμό: 99/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

                                   ΔΗΜΑΡΧΟΣ[image: image1.png]

